गांव के लियाकत अली पत्थर मजदूर हैं। वह हर दिन की तरह शनिवार की सुबह पास की सोनपुर पहाड़ी पर पत्थर तोड़ने चले गए। घर पर उनकी पत्नी और एकलौता बेटा 8 वर्षीय समीर अली और उनकी बहन तहरून मौजूद थीं। समीर सुबह नौ बजे घर के पास में खेलने के लिए निकला था। उसके बाद घर लौटकर नहीं आया। दोपहर तक उसका पता न चलने पर उसकी मां सहित परिवार के अन्य सदस्य और गांव के लोग परेशान हो गए। आस-पास में खोजबीन करने के बाद भी जब उसका कहीं पता नहीं चला तो तहरून सोनपुर पहाड़ पर जाकर अपने भाई व समीर पति पिता लियाकत को बुलाकर लायी। तब तक रिश्तेदार भी जुट गए थे।